- મ્યુનિસિપલ કોર્પોરેશનમાં મેયર સહિતના વર્તમાન હોદ્દેદારોની મુદત પૂરી થવાની તૈયારીમાં છે. પાંચમી નવેમ્બરે યોજાનારી સામાન્ય સભામાં આગામી અઢી વર્ષની મુદત માટે હોદ્દેદારોની ચૂંટણી થવાની છે ત્યારે બંને પક્ષે પોતાના ઉમેદવારને વિજયી બનાવવા કમર કસી છે. રાજકીય પક્ષોની તૈયારી અને સભ્યોના ઉત્સાહને જોતાં સામાન્ય સભા તોફાની બનવાના એંધાણ છે. જેથી ડાયસ પર બેઠેલા મહાનુભાવોને વધુ સલામતી આપવા માટે સભા ખંડમાં સભ્યોની બેઠક વ્યવસ્થા અને ડાયસ વચ્ચે રેલિંગ મૂકવામાં આવી છે.